Roja Newé
Roja Newé, rojnameyêko kurdkî-tirkî yo û rojnameyo yewin o ke ca dayo kirmanckî (zazakî). 

Rojnameyê Roja Newé, 15 Gulane 1963 de Îstanbûl de vejîyayo. Rojname 8 rîpelî yo û tena yew hûmare vejîyayo. Binê nameyê rojnameyî de bi herfanê girdan û bi tirkî no îbare esto: Kürtçe-Türkçe Gazete (Rojnameyê Kurdkî-Tirkî). 

Nuşteyê ke weşanîyayî zafê înan bi tirkî yê, ê bînî zî bi kurmanckî û zazakî yê. Nê nuşteyan ra di heb bi kirdkî (dimilî/zazakî) yê. Rojnameyanê kurdan ra reya verên, Roja Newé ca dayo lehçeya zazakî. Nameyê rojnameyî zî bi kirmanckî (zazakî, dimilî) yo. 

No rojname dima hetê hukumatî ra qedexe bîyo û mudurê berpirsîyarî ci Halil Kılıçkaya tewqîf bîyo.

Tedeyî 
Tayê nuşteyê ke hûmara yewine de weşanîyayî nê yê:
 Çıkarken - Doğan Kılıç Şıhhasenanlı
 Davalarımız - Doğan Kılıç Şıhhasenanlı
 Ben nerdeyim, ağam nerde
 Şererfname tercümesi
 Çîrokek bi kurmancî
 Goranî
 Bi dimilkî (zazakî) deyîrêka govende
 Macera-î Silemonî Gince [Bi dimilkî/zazakî]
 Fiqreyê kurmanckî
 Xatuna Min [şîîrêka bi kurmanckî]
 Dîwana Melayê Cizîrî
 Ferhengoka Tirkî-Kurmancî-Dimilî (Zazakî)

Kunye 

 Wayîrê rojnameyî: Doğan Kılıç Şıhhasenanlı
 Mudurê berpirsîyarî: Halil Kılıçkaya
 Mudurê karê çapî yê pêroyî: Hasan Buluş

Temsîlkarê rojnameyî:
 Dîyarbekir : Abdurrahman Efhem (Dolak)
 Anqara: Selim Hangül
 Sêwreg: Zülküf Karahan

Çimeyî 

Rojnameyî
Meqaleyê ke be alfabeyê Bedirxanî nusîyayê